EELNÕU

|  |  |  |
| --- | --- | --- |
| **M Ä Ä R U S** | | |
|  | | |
| Kadrina | | 28. detsember 2022 nr |
|  | | |
|  | | |
| Kadrina Vallavolikogu 2019. aasta 3. märtsi määruse nr 25 „Kadrina Vallavalitsuse palgajuhend“ muutmine |  | |
|  | | |

Määrus kehtestatakse kohaliku omavalitsuse korralduse seaduse § 22 lõike 1 punkti 36 ning avaliku teenistuse seaduse § 11 lõike 5 ja § 63 lõike 2 alusel

**§ 1.** **Kadrina Vallavolikogu 2019. aasta 3.märtsi määruse nr 25 „Kadrina Vallavalitsuse palgajuhend“ muutmine**

Kadrina Vallavolikogu 2019. aasta 3.märtsi määruse nr 25 „Kadrina Vallavalitsuse palgajuhend“ § 5 lõige 1 muudetakse ja sõnastatakse järgmiselt:

„§ 5 (1) Teenistuskohad on jaotatud palgagruppideks, millele vastab palgavahemik.

Palgavahemikus on määratud põhipalga miinimum- ja maksimummäär. Teenistuskohtade põhipalgavahemikud on järgmised:

|  |  |  |  |
| --- | --- | --- | --- |
| Palgagrupid | Miinimummäär | Maksimum-määr | Teenistuskohtade grupid |
| I | Vabariigi Valitsuse kehtestatud töötasu alammäär | 1300 | Abiteenistujad ja nooremspetsialistid (erialane ettevalmistus ei ole nõutav, väljaõpe kohapeal) |
| II | 1200 | 1900 | Keskastme spetsialistid  (nõutav erialane ettevalmistus) |
| III | 1500 | 2500 | Tippspetsialistid (nõutav kõrgharidus ja erialane kogemus) |
| IV | 1800 | 2900 | Struktuuriüksuste juhid |

**§ 2. Määruse jõustumine**

Määrus jõustub kolmandal päeval pärast Riigi Teatajas avaldamist

|  |
| --- |
| (allkirjastatud digitaalselt) |
| Madis Viise |
| vallavolikogu esimees |

Seletuskiri määruse eelnõu „Kadrina Vallavolikogu 2019. aasta 3. märtsi määruse nr 25 „Kadrina Vallavalitsuse palgajuhend“ muutmine“ juurde

Kadrina vallas on reguleeritud ametiasutuse teenistujatele ja hallatavate asutuste töötajatele palga määramise ja maksmise kord Kadrina Vallavolikogu on 2019. aasta 3. märtsi määrusega nr 25 „Kadrina Vallavalitsuse palgajuhend“ ning määrusega nr 26 **„**Kadrina Vallavalitsuse hallatavate asutuste töötasustamise kord.“

Käesoleva määrusega muudetakse Kadrina Vallvalitsuse palgajuhendi § 5. Täpsustatakse teenistuskohtade gruppide kirjeldused ja ühtlustatakse need määruse nr 26 § 6 olevate töökohtade gruppide kirjeldustega.

Seoses elukalliduse tõusuga on tekkinud vajadus tõsta teenistujate ja töötajate töötasusid, millest tulenevalt muudetakse seni kehtinud palgavahemikke.

Võrdlus kehtivate määradega

|  |  |  |  |  |
| --- | --- | --- | --- | --- |
| **Palgagrupp** | **Kehtivad määrad** | | **Kehtestatavad määrad** | |
|  | **Miinimummäär** | **Maksimummäär** | **Miinimummäär** | **Maksimummäär** |
| I | Vabariigi Valitsuse kehtestatud töötasu alammäär | 1100 | Vabariigi Valitsuse kehtestatud töötasu alammäär | 1300 |
| II | 900 | 1600 | 1200 | 1900 |
| III | 1300 | 2000 | 1500 | 2500 |
| IV | 1500 | 2500 | 1800 | 2900 |

Mare Kukk

pearaamatupidaja